กินยาคุมแบบ21ของไดแอน35 กินตั้งแต่วันแรกที่มีประจำเดือน กินตอนสี่ทุ่มของทุกวันตรงเวลา กินครบ 8 เม็ดแล้วเมื่อคืน จนเมื่อเช้ามีอะไรกับแฟนแล้วหลั่งใน 1. ในกรณีนี้จะต้องทานยาคุมฉุกเฉินมั้ยคะ กลัวพลาด 2. หากทานยาคุมฉุกเฉินแล้ว สามารถทานยาคุมแผงนั้นต่อจนหมดได้เลยมั้ยคะ
สวัสดีค่ะ ยาคุมกำเนิดแบบแผงรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้ดังนั้นหากได้กินตั้งแต่วันแรกที่มีประจำเดือน และกินจนครบ 8 เม็ดติดต่อกันแล้ว สามารถมีเพศสัมพันธ์ได้ ไม่จำเป็นต้องใช้ยาคุมฉุกเฉินอีกในกรณีดังกล่าว